Ikan sumpit

Ikan sumpit adalah jenis ikan dari keluarga monotip Toxotidae genus Toxotes yang dikenal dari cara memangsa serangga darat dan binatang kecil lain dengan menembak titisan air dari muncung khusus seakan memburu dengan sumpit; terdapat sepuluh spesies dalam genus dan keluarga ini yang sebilangan besarnya hidup di sungai dan kolam air tawar, tetapi ada dua atau tiga spesies yang mampu mendiami dua-dua habitat air tawar dan payau seperti muara dan hutan bakau. Ikan-ikan ini boleh didapati dari India, Bangladesh dan Sri Lanka, melalui Asia Tenggara ke Australia Utara dan Melanesia.

Ikan-ikan jenis sumpit ini amat digemari sebagai peliharaan dalam akuarium, tetapi sukar diberi makan kerana ikan jenis ini lebih suka mangsa hidup.

Ciri fizikal
Badan ikan sumpit melonjong padat dengan sisi atas melurus dari muncung ke sirip belakang; muncung ini dapat meregang tarik dengan rahang terjembul keluar. Ukuran ikan-ikan ini agak kecil biasanya sekitar 12 hingga 18 sm, spesies T. chatareus boleh menonjol mencapai 40 sentimeter.

Taksonomi
Terdapat 10 spesies ikan yang ditemukan semuanya dalam genus Toxotes:

 Toxotes blythii Boulenger, 1892
 Toxotes chatareus ( Hamilton, 1822)
 Toxotes jaculatrix ( Pallas, 1767)
 Toxotes kimberleyensis Allen, 2004
 Toxotes lorentzi Weber, 1910
 Toksot mekongensis Kottelat & Tan, 2018
 Toxotes microlepis Günther, 1860
 Toxotes oligolepis Bleeker, 1876
 Toxotes siamensis Kottelat & Tan, 2018
 Toxotes sundaicus Kottelat & Tan, 2018

Rujukan

Pautan luar 
 Archerfish Shooting Various Insects
 Archerfish capturing prey
 Guide to the Mangroves of Singapore: Archerfish
 Information and Photos on Archerfish
 Archerfish Can Adjust Their Deadly Shots Based on the Size of the Prey – LiveScience.com
Semua rencana dengan kenyataan tidak bersumber